ד"ר דן שיפטן הוא ראש התכנית הבינ"ל לבטחון לאומי באוניברסיטת חיפה, ושימש במשך עשור כראש המרכז לחקר הבטחון הלאומי באוניברסיטה. בשנים 2012-2014 שימש כמרצה אורח במחלקה ללימודי ממשל באוניברסיטת ג'ורג'טאון בוושינגטון.

ד"ר שיפטן מייעץ במשך ארבעה עשורים למקבלי החלטות בישראל במשרדי ראש הממשלה, החוץ, הבטחון, צה"ל והמועצה לבטחון לאומי.

מאמצע שנות ה- 70, ד"ר שיפטן מתדרך חברים ועוזרים בקונגרס האמריקאי, ופקידים בכירים ברשות המבצעת בארה"ב. באירופה מתדרך שיפטן שרים, חברי פרלמנטים, פוליטיקאים, פקידים בכירים בתחום הבטחון והמודיעין ויועצים לממשלות. הוא מרצה תדיר באוניברסיטאות מובילות ומכוני מחקר בארה"ב, אירופה ומזרח אסיה ומתראיין תדיר בנושאי מזה"ת בתקשורת הישראלית, העולם הערבי, באירופה ובצפון אמריקה.

תחום המחקר העיקרי של ד"ר שיפטן הינו הסטוריה מודרנית של המזה"ת, בדגש על יחסי ישראל והפלשתינאים, פוליטיקה בין ערבית ומדיניות ארה"ב במזה"ת.